A BIZOTTSÁG 1746/2004/EK RENDELETE
(2004. október 6.)
a Belgium lobogója alatt közlekedő hajóknak a sima lepényhalra vonatkozó halászati tilalmáról szóló, 1502/2004/EK rendeletnek hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A Bizottság 1502/2004/EK rendelete (2) előírja a VII. f. és g. ICES statisztikai körzet vizein Belgium lobogója alatt közlekedő vagy Belgiumban bejegyzett hajóknak a sima lepényhalra vonatkozó halászati tilalmát.
(2)
A halászati lehetőségek átruházását követően a Belgium rendelkezésére álló kvóta nincs kimerítve. Következésképpen a VII. f. és g. ICES statisztikai körzet vizein Belgium lobogója alatt közlekedő vagy Belgiumban bejegyzett hajóknak a sima lepényhal halászata engedélyezett. Ebből kifolyólag a Bizottság 1502/2004/EK rendelete hatályát veszti,
ELFOGADTA EZT A RENDELETET:
1. cikk
Az 1502/2004/EK bizottsági rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 6-án.